Too Close

„Too Close“(oʻzb:Juda yaqin) — ingliz qoʻshiqchisi Alex Clare tomonidan ijro etilgan qoʻshiq. „Too Close“ qoʻshigʻi birinchi marta Buyuk Britaniyada Clarening 2011-yil 15-aprelda chiqarilgan studiyaviy albomi „The Lateness of the Hour“(2011) da ikkinchi singl sifatida chiqarilgan. „Too Close“ qoʻshigʻi Jim Duguid va Clarelar hamkorligida yozilgan.Qoʻshiq produserlari Major Lazer,Mike Spencer va Ariel Rechtshaidlar hisoblanadi. Lirik jihatdan, „Too Close“ qoʻshigʻi sodoqat asosiga qurilgan munosabatlarga tayyor boʻlmagan qahramonni tasvirlaydi.

„Too Close“ qoʻshigʻi Microsoft kompaniyasining Internet Explorer 9 dasturi uchun reklama kampaniyasida qoʻllanilganidan keyin mashhur boʻlib ketdi. „Too Close“ qoʻshigʻi Germaniya va Lyuksemburg chartlarida birinchi raqamli hit musiqaga aylandi. Qoʻshiq koʻplab mamlakatlarda, jumladan Buyuk Britaniya chartida 4-oʻrinni egallagan va AQSh chartida 7-oʻrinni egallab, birinchi oʻntalik xit qoʻshiqqa aylandi. „Too Close“ qoʻshigʻi, shuningdek, RIAA tomonidan beriladigan qoʻsh platina sertifikatiga ega.. „Too Close“ qoʻshigʻi 2013-yilgi „Brit Awards“ mukofotini topshirish marosimida „eng yaxshi ingliz singl uchun“ Brit mukofotiga nomzod boʻlgan„Brit Awards: Emeli Sande gets four nominations“. .

 Fon 
Clarening aytishicha, „Too Close“ qoʻshigʻi yaqin doʻst bilan boʻlgan munosabatlardan ilhomlanib yozilgan.

„Too Close“ qoʻshigʻi birinchi marta Buyuk Britaniyada 2011-yil 15-aprelda „The Lateness of the Hour“ albomining ikkinchi singli sifatida chiqarilgan. 2012-yil mart oyida „Too Close“ qoʻshigʻi Microsoft kompaniyasining Internet Explorer 9 dasturi reklamasi uchun soundtrek sifatida tanlandi.Bu reklamadan keyin „Too Close“ qoʻshigʻi omma eʼtiboriga tushdi va xit qoʻshiqqa aylana boshladi. Bu jarayon Clarening musiqiy karyerasi va iqtisodiy hayotida katta burilish yasadi. Chunki „Too Close“ qoʻshigʻi Buyuk Britaniyaning "UK Singles Chart"iga kirishidan oldin, Clare oʻz musiqiy albomining yomon sotuvi tufayli koʻchmas mulk agenti sifatida ishga kirishga majbur boʻlgandi. Chartdagi muvaffaqiyatidan koʻp oʻtmay, „Universal Republic Records“ Clare bilan „The Lateness of the Hour“ albomining AQShda chiqarilishiga ruxsat beruvchi shartnomasini imzoladi.

 Chart va savdo koʻrsatkichlari 
Qoʻshiq namoyish etilgan Microsoft reklama kampaniyasining premyerasidan bir necha hafta oʻtgach, „Too Close“ qoʻshigʻi 100 000 dan ortiq donada sotildi.Shuningdek, „Too Close“ qoʻshigʻi "Billboard Hot 100" roʻyxatida 68-oʻrinni egalladi.Haftalik chartlarda esa uchinchi oʻringa koʻtarildi. Qoʻshiq sentyabr oyida Fox TV telekanalining „ So You Think You Can Dance“ ko‘rsatuvida namoyish etilgani tufayli qoʻshiqni yuklab olish soni koʻpaydi.Natijada „Too Close“ qoʻshigʻi chartda birinchi oʻntalikka chiqdi(hafta davomida 127 000 ta yuklab olingan). „Too Close“ qoʻshigʻi AQShning „Billboard Hot 100“ charti roʻyxatida 7-oʻrinni egalladi. „Too Close“ qoʻshigʻi 2013-yil may oyi holatiga koʻra AQShda 3 milliondan ortiq marotaba yuklab olingan.

Buyuk Britaniyada „Too Close“ qoʻshigʻi Microsoft kompaniyasining premerasidan soʻng bir necha hafta ichida 70 000 dona nusxada sotilgan. „Too Close“ qoʻshigʻi Buyuk Britaniyaning "UK Singles Chart"ida toʻrtinchi, Germaniya va Lyuksemburg chartlarida esa birinchi oʻrinni egalladi. „Too Close“ qoʻshigʻi 2012-yilda Buyuk Britaniyada eng koʻp sotilgan singllar roʻyxatida oʻn sakkizinchi oʻrinni egalladi (557 000 dona sotilish koʻrsatkichi bilan).

 Musiqa videosi 
"Too Close" qoʻshigʻining videosi 2011-yil 15-martda You Tube ijtimoiy tarmogʻiga joylashtirildi.Qoʻshiq videosi davomiyligi jami toʻrt daqiqa oʻn sakkiz soniya edi. Videoda Clarening stulda oʻtirgan holda qoʻshiq kuylashi va ikkita qora kiyimli sportchilarning kendo oʻyini oʻynayotgan tasvirlari mavjud.Sportchilar oʻrtasidagi oʻyin jangi eski zavod binosiga oʻxshash maydonda oʻtkazilgan. Alex Clarening soʻzlariga koʻra, u dastlab samuraylar musiqiy videoda bir-birlarini oʻldirishlarini xohlagan, ammo byudjet bunga yoʻl qoʻymagan, shuning uchun Clare kendo jangchilari bilan video suratga olishga majbur boʻlgan.

Qoʻshiq videosi dastlab umuman foyda keltirmagan, lekin Internet Explorer 9 reklama kampaniyasi premyerasidan ikki oy oʻtgach, video juda mashhur boʻlib ketgan."Too Close" qoʻshigʻining videosi 2013-yil 24-fevralga kelib, You Tubeda 40 milliondan ortiq marotaba koʻrildi. 2022-yil sentyabr oyi holatiga koʻra, „Too Close“ qoʻshigʻining videosi 79 milliondan ortiq tomosha qilingan.

„Too Close“ qoʻshigʻining videosi uchun muqobil musiqiy video 2012-yil 28-avgustda YouTubega joylashtirildi. Shuningdek, "Taken 2 " filmidan olingan kadrlar bilan musiqiy videoning boshqa versiyasi ham mavjud.

 Koverlar 
2012-yil oktyabr oyida Leona Lewis „The Sun“ jamoasi bilan „Too Close“ qoʻshigʻining akustik koverini ijro etdi.Tim Halperin va Macy Maloy ham „Too Close“ qoʻshigʻining koverini ijro etishgan.

 Chartlar 
 Haftalik chartlar 
 Chart (2011-12) Oʻrin

 

Turkum:2011-yil qoʻshiqlari
Turkum:Qo'shiqlar